Aastatel 1222-1224, eesti vabadusliikumise alul, kihutati sakslaste kaitseväed  Viljandi ja Tartu kindlustest minema. Need kindlustused antakse nüüd (26.8) Nogardist ning Pihkvast palgatud sõjaspetsialistide knjaside-komandantide kaitsta ja kõvendatakse tugevasti nende kaitset ja varus­tust. Viljandisse asus komandandiks knjas Varemar (27.) ja Tartusse Vjatško (28. 3). Nendega ühes oli tulnud kaht­lemata palju vabatahtlikke pagulasi eestlasi, peale Paala lahingut viie aasta eest ära põgenenud eesti mõjumehi; need olid küll vastuhakkamise peaõhutajad, nagu see kergesti arusaadav, mille  pärast sakslased nende peale eriti vihased ning Viljandi ja Tartu langemisel sakslaste kätte neid armuta poosid.